CELEX: 32005R0607
Language: sk
Date: 2005-04-18 00:00:00
Title: Nariadenie Komisie (ES) č. 607/2005 z 18. apríla 2005, ktorým sa po štvrtýkrát mení a dopĺňa nariadenie Rady (ES) č. 1763/2004, ktorým sa ukladajú určité obmedzujúce opatrenia na podporu efektívneho vykonávania mandátu Medzinárodného trestného tribunálu pre bývalú Juhosláviu (ICTY)

20.4.2005   
            
            
               SK
            
            
               Úradný vestník Európskej únie
            
            
               L 100/17
            
         
      NARIADENIE KOMISIE (ES) č. 607/2005
   z 18. apríla 2005,
   ktorým sa po štvrtýkrát mení a dopĺňa nariadenie Rady (ES) č. 1763/2004, ktorým sa ukladajú určité obmedzujúce opatrenia na podporu efektívneho vykonávania mandátu Medzinárodného trestného tribunálu pre bývalú Juhosláviu (ICTY)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1763/2004 z 11. októbra 2004, ktorým sa ukladajú určité obmedzujúce opatrenia na podporu efektívneho vykonávania mandátu Medzinárodného trestného tribunálu pre bývalú Juhosláviu (ICTY) (1), najmä na jeho článok 10 písm. a),
   keďže:
   
               (1)
            
            
               Príloha I k nariadeniu (ES) č. 1763/2004 uvádza osoby, na ktoré sa podľa tohto nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               Komisia je splnomocnená zmeniť a doplniť túto prílohu vzhľadom na rozhodnutia Rady, ktorými sa implementuje spoločná pozícia 2004/694/SZBP z 11. októbra 2004 o ďalších opatreniach na podporu efektívneho vykonávania mandátu Medzinárodného trestného tribunálu pre bývalú Juhosláviu (ICTY) (2). Táto spoločná pozícia sa implementuje rozhodnutím Rady 2005/316/SZBP (3). Príloha I k nariadeniu (ES) č. 1763/2004 by sa preto mala zodpovedajúcim spôsobom zmeniť a doplniť.
            
         
               (3)
            
            
               S cieľom zabezpečiť, aby boli opatrenia stanovené v tomto nariadení efektívne, toto nariadenie musí nadobudnúť účinnosť okamžite,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 1763/2004 sa týmto mení a dopĺňa tak, ako je stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. apríla 2005
      
         
            Za Komisiu
         
         Benita FERRERO-WALDNER
         
         
            členka Komisie
         
      
   
   
      (1)  Ú. v. EÚ L 315, 14.10.2004, s. 14. Nariadenie naposledy zmenené a doplnené nariadením Komisie (ES) č. 295/05 (Ú. v. EÚ L 50, 23.2.2005, s. 5).
   
      (2)  Ú. v. EÚ L 315, 14.10.2004, s. 52.
   
      (3)  Pozri stranu 54 tohto úradného vestníka.
   
      PRÍLOHA
      Príloha I k nariadeniu (ES) č. 1763/2004 sa mení a dopĺňa takto:
      
                  1.
               
               
                  Pridávajú sa nasledujúce osoby:
                  
                              a)
                           
                           
                              Tolimir, Zdravko. Dátum narodenia: 27.11.1948.
                           
                        
            
                  2.
               
               
                  Nasledujúce osoby sa vyjmú:
                  
                              a)
                           
                           
                              Borovcanin, Ljubomir. Dátum narodenia: 27.2.1960. Miesto narodenia: Han Pijesak, Bosna a Hercegovina. Štátna príslušnosť: Bosna a Hercegovina.
                           
                        
                              b)
                           
                           
                              Jankovic, Gojko. Dátum narodenia: 31.10.1954. Miesto narodenia: Trbuse, okres Foca, Bosna a Hercegovina. Štátna príslušnosť: Bosna a Hercegovina.
                           
                        
                              c)
                           
                           
                              Lukic, Milan. Dátum narodenia: 6.9.1967. Miesto narodenia: Visegrad, Bosna a Hercegovina. Štátna príslušnosť: a) Bosna a Hercegovina, b) prípadne Srbsko a Čierna Hora.
                           
                        
                              d)
                           
                           
                              Nikolic, Drago. Dátum narodenia: 9.11.1957. Miesto narodenia: Bratunac, Bosna a Hercegovina. Štátna príslušnosť: Bosna a Hercegovina.
                           
                        
                              e)
                           
                           
                              Pandurevic, Vinko. Dátum narodenia: 25.6.1959. Miesto narodenia: Sokolac, Bosna a Hercegovina. Štátna príslušnosť: a) Bosna a Hercegovina, b) prípadne Srbsko a Čierna Hora.